Cuneiform Tablet Sadberk 17 (H.K. 1003-5532)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na e-na-sú-en₆ qí-bi₄-ma um-ma šál-ma-a-šur-ma 23.66666 ma-na 7.5 GÍN ú 7 GÍN KÙ.KI a-ṣé-er ša ki-ma ku-a-tí šu-be-lúm ú-bi₄-il₅ 11 ma-na KÙ.BABBAR i-dí-sú-en₆ DUMU e-na-sú-en₆ ú-bi₄-il₅ 12.5 ma-na KÙ.BABBAR ù 6 GÍN KÙ.KI ku-nu-ki-ni a-bu-ša-lim DUMU id-na-a ub-lá-kum a-na-kam a-na TÚG-ba-tí ší-mu-ú ma-aḫ-ṣú a-na ma-ḫi-ri-im ša kà-ni-ìš ba-tí-iq TÚG.ḪI.A qá-áb-li-ú-tum i-ba-ší-ú TÚG.ḪI.A ša qá-tim 30 ma-na.TA ša ta-da-nim a-dí-ma URUDU-šu-nu na-dí ki-ma KÙ.BABBAR 12.5 ma-na.TA a ší-a-tí lá-qá-am lá a-mu-a a-bi₄ a-ta be-lí a-ta té-er-ta-kà a-ṣé-er ša ki-ma ku-a-tí <big_gap> li-li-kam-ma TÚG-ba-tù lá kà-ṣú-du lu ni-dí-šu-nu ú a-na-ku u₄-me ma-du-tim lá a-sà-ḫu-ur-ma gám-ra-am ma-dam lá a-ga-mar 10 GÍN KÙ.KI KI ša ik-ri-bi₄-kà KÙ a-šur-GAL DUMU a-zu-a ub-lá-kum